C 34/6
SK
Úradný vestník Európskej únie
30.1.2023
Nová národná strana obehových euromincí (2023/C 34/06)
Národná strana novej obehovej pamätnej mince v hodnote 2 EUR vydanej Monakom Obehové euromince majú v celej eurozóne postavenie zákonného platidla.
Komisia zverejňuje opis vzorov všetkých nových euromincí s cieľom informovať každého, kto prichádza s mincami do kontaktu, ako aj širokú verejnosť (1).
V súlade so závermi Rady z 10. februára 2009 (2) môžu členské štáty eurozóny a krajiny, ktoré s Európskou úniou uzavreli menovú dohodu ustanovujúcu vydávanie obehových euromincí, vydať do obehu pamätné euromince za určitých podmienok, predovšetkým musia mať len nominálnu hodnotu 2 EUR.
Tieto mince majú rovnaké technické parametre ako ostatné mince v hodnote 2 EUR, na národnej strane je však vyobrazený pamätný motív, ktorý má veľkú symbolickú hodnotu z národného alebo európskeho hľadiska.
Vydávajúca krajina: Monako Motív: 100. výročie úmrtia princa Alberta I.
Vecný opis vzoru: Na vzore je vyobrazený portrét princa Alberta I.
Vľavo je názov vydávajúcej krajiny „MONACO“ a vpravo je rok vydania „2022“.
V dolnej časti sa nachádza nápis „ALBERT Ier“, po ktorom nasledujú roky „1848 – 1922“.
Vo vonkajšom prstenci mince je vyobrazených dvanásť hviezd vlajky Európskej únie.
Odhadovaný náklad: 15 000 mincí Dátum vydania: september 2022
(1) Pozri Ú. v. ES C 373, 28.12.2001, s.
1 o národných stranách všetkých mincí, ktoré boli vydané v roku 2002.
(2) Pozri závery Rady pre hospodárske a finančné záležitosti z 10. februára 2009 a odporúčanie Komisie z 19. decembra 2008 o spoločných usmerneniach pre národné strany a vydávanie euromincí určených do obehu (Ú. v.
EÚ L 9, 14.1.2009, s. 52).